Keskkonnaamet		
info@keskkonnaamet.ee	
Terviseamet 
info@terviseamet.ee	
Maa- ja Ruumiamet
maaruum@maaruum.ee 	Meie 27.05.2026 nr 10-11/1233 - 1	

	
Paljassaare tee 38 kinnistu detailplaneeringu keskkonnamõju strateegilise hindamise algatamise vajalikkuse kohta seisukoha küsimine 		

	
Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Paljassaare tee 38 kinnistu detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.   
Detailplaneeringu koostamise eesmärk on rajada kinnistule elamukvartal koos sotsiaalsihtotstarbelise hoone ja eakatele suunatud eluasemetega kuni 3-korruselise hoonestusena, võimaldades eri tasemel hooldusteenuste osutamist ning luues eeldused aktiivseks vananemiseks ja kogukondliku elukeskkonna kujunemiseks. Samuti 
anda liikluskorralduse, parkimise, haljastuse, heakorrastuse ja tehnovõrkudega varustamise põhimõtteline lahendus. Planeeritava maa-ala suurus on 1,69 ha.
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavolikogu otsuse eelnõus (Lisa 1) ja eelnõu lisades (Lisa 2-3) ning Alkranel OÜ poolt koostatud detailplaneeringu keskkonnamõju strateegilise hindamise eelhinnangus (Lisa 4). 
Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP048520  	

Lugupidamisega	

(allkirjastatud digitaalselt)	

Meelis Uustal	

osakonna juhataja 
Keskkonnahoiu osakond	

Lisad:	1. Tallinna Linnavolikogu otsuse „Paljassaare tee 38 kinnistu detailplaneeringu algatamine ja keskkonnamõju strateegilise hindamise algatamata jätmine Põhja-Tallinnas“ eelnõu.
2. Tallinna Linnavolikogu otsuse eelnõu lisa 1 „Detailplaneeringu algatamise tingimused“.
3. Tallinna Linnavolikogu otsuse eelnõu lisa 2 „Paljassaare tee 38 detailplaneeringu ala ja kontaktvööndi piiri skeem“ lisa 2.
4. Paljassaare tee 38 kinnistu (78401:001:0555) detailplaneeringu (DP048520) kava keskkonnamõju strateegilise hindamise (KSH) eelhinnang. Alkranel OÜ, 2026.	

Kärt Talimaa-Eelmaa
640 4771 kart.talimaa-eelmaa@tallinnlv.ee